*Նախագիծ 16*

*ՈՐՈՇՈՒՄ N*

*«\_\_\_\_\_\_»\_\_\_\_\_\_\_\_\_\_\_\_\_ 2019թ.*

**ԿԱՊԱՆ ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ, «ԱՆՀԱՅՏ» ՔԱՂԱՔԱՑԻՆԵՐԻ ՈՐՊԵՍ ՍԵՓԱԿԱՆՈՒԹՅՈՒՆ ՓՈԽԱՆՑՎԱԾ ՀՈՂԱՄԱՍԵՐԸ ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՃԱՆԱՉԵԼՈՒ ՄԱՍԻՆ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ  հոդվածի 1-ին մասի 42)-րդ կետով,  «Իրավունք հաստատող փաստաթղթերը չպահպանված անհատական բնակելի տների կարգավիճակի մասին» Հայաստանի Հանրապետության օրենքի 3-րդ հոդվածով, համաձայն ՀՀ կառավարությանն առընթեր անշարժ գույքի կադաստրի պետական կոմիտեի նախագահի «Կադաստրային հատակագծերում և քարտեզներում հայտնաբերված սխալների ուղղման հրահանգը հաստատելու մասին» թիվ 186-Ն հրամանի,  հաշվի առնելով համայնքի ղեկավարի   առաջարկությունը, ***համայնքի ավագանին  ո ր ո շ ու մ  է.***

1.Համայնքի վարչական սահմաններում գտնվող, «անհայտ» քաղաքացիների որպես սեփականություն փոխանցված ներքոհիշյալ հողամասերը ճանաչել համայնքային սեփականություն.

1) Բարաբաթում թաղամասում գտնվող /09-001-0346-0059 կադաստրային ծածկագրով/ 0.21196 հա հողամասը:

2) Բաղաբուրջ թաղամասում գտնվող /09-001-0610-0026 կադաստրային ծածկագրով/ 0.03 հա հողամասը:

3) Կապան համայնքի Դավիթ-Բեկ գյուղում գտնվող /09-030-0022-0002 կադաստրային ծածկագրով/ 0.04227 հա հողամասը

4) Շղարշիկ թաղամասում գտնվող /09-001-0008-0007 կադաստրային ծածկագրով/ 1281.2 հա հողամասը

5) Կապան համայնքի Սևաքար գյուղում գտնվող /09-087-0005-0005 կադաստրային ծածկագրով/ 0.01902 հա հողամասը

6) Կապան համայնքի Մ.Պապյան փողոցի թիվ 180 հասցեում գտնվող 0.01827 հա /09-001-0404-0045 կադաստրային ծածկագրով/ հողամասը.

7) Կապան համայնքի Վարդավանք գյուղում գտնվող 0.04670 հա /09-094-0003-0016 կադաստրային ծածկագրով/ հողամասը.

8) Կապան համայնքի Վարդավանք գյուղում գտնվող 0.08325 հա /09-094-0002-0011 կադաստրային ծածկագրով/ հողամասը.

9) Կապան համայնքի Վարդավանք գյուղում գտնվող 0.04503 հա /09-094-0004-0003 կադաստրային ծածկագրով/ հողամասը.

10) Կապան համայնքի Երկաթուղայինների փողոցի թիվ 7 շենքի հարևանությամբ գտնվող 0.00717 հա /09-001-0514-0241 կադաստրային ծածկագրով/ հողամասը.

11) Կապան համայնքի Նորաշենիկ գյուղում գտնվող 0.00910 հա /09-067-0027-0002 կադաստրային ծածկագրով/ հողամասը.

**2.** Կապան համայնքի վարչական սահմաններում, որպես անհայտ քաղաքացիների սեփականություն փոխանցված, բնակելի տների տնամերձ հողամասերին կից` քաղաքացիների կողմից ավել օգտագործվող հողամասերը  ճանաչել  համայնքային սեփականություն. 1) Կավարտ թաղամասի թիվ 166/1 հասցեում Սվետլանա Համբարձումյանի կողմից ավել օգտագործվող 0.07504 հա հողամասը; 2) Կավարտ թաղամասի թաղամասի թիվ 165/1 հասցեում Արտաշես Մովսիսյանի կողմից ավել օգտագործվող 0.01201 հա հողամասը; 3) Կապան համայնքի Առաջաձոր գյուղի 1-ին փողոցի թիվ 26/1 հասցեում Շմավոն Մկրտչյանի կողմից ավել օգտագործվող 0.02778 հա հողամասը; 4) Արփիկ թաղամասի թիվ 58/1 հասցեում Սուսաննա Ղազարյանի կողմից ավել օգտագործվող 0.02987 հա հողամասը;

3. Սույն որոշումից բխող գործառույթներն իրականացնել օրենսդրությամբ սահմանված կարգով:

***ՀԱՄԱՅՆՔԻ ՂԵԿԱՎԱՐ ԳԵՎՈՐԳ ՓԱՐՍՅԱՆ***

ՀԻՄՆԱՎՈՐՈՒՄ

**«ԿԱՊԱՆ ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ, ՈՐՊԵՍ «ԱՆՀԱՅՏ» ՔԱՂԱՔԱՑՈՒ ՍԵՓԱԿԱՆՈՒԹՅՈՒՆ ՓՈԽԱՆՑՎԱԾ ՀՈՂԱՄԱՍԵՐԸ ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՃԱՆԱՉԵԼՈՒ ՄԱՍԻՆ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

**Նախագծով նախատեսվում է** Կապան համայնքի վարչական տարածքում, գտնվող, որպես անհայտ քաղաքացու սեփականություն փոխանցված հողամասերը  ճանաչել  համայնքային սեփականություն: Վարչական ակտի ընդունման համար հիմք է հանդիսացել ՀՀ կառավարության 31.12.1998 թվականի թիվ 867 որոշումը և ՀՀ կառավարությանն առընթեր անշարժ գույքի կադաստրի պետական կոմիտեի նախագահի «Կադաստրային հատակագծերում և քարտեզներում հայտնաբերված սխալների ուղղման հրահանգը հաստատելու մասին» թիվ 186-Ն հրամանը և քաղաքացիների կողմից վերոնշյալ հողամասում ինքնակամ կառուցված շինությունները օրինականացնելու մասին դիմումները:

Պետական գրանցում ստանալուց հետո ՀՀ օրենսդրությամբ սահմանված կարգով այդ հողամասը կարող են տնօրինվել համայնքի կողմից՝ դրանց նպատակային և գործառնական նշանակությամբ:

**«ԿԱՊԱՆ ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ, ՈՐՊԵՍ «ԱՆՀԱՅՏ» ՔԱՂԱՔԱՑՈՒ ՍԵՓԱԿԱՆՈՒԹՅՈՒՆ ՓՈԽԱՆՑՎԱԾ ՀՈՂԱՄԱՍԵՐԸ ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՃԱՆԱՉԵԼՈՒ ՄԱՍԻՆ»** ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Կապան համայնքի վարչական տարածքում, որպես անհայտ քաղաքացու սեփականություն փոխանցված հողամասերը   համայնքային սեփականություն ճանաչելու մասին համայնքի ավագանու որոշման ընդունման կապակցությամբ համայնքի բյուջեում առայժմ եկամուտների ավելացում կամ նվազեցում չի նախատեսվում: